पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के बढ़ते मामलों के बीच सरकार ने खाद्यान्न लाभुकों को बड़ी राहत दी है। लाभुकों को राष्ट्रीय खाद सुरक्षा योजना के तहत मई माह का खाद्यान्न मुक्त मिलेगा। इसके अलावा गरीब कल्याण योजना से मई व जून माह का भी अनाज मुफ्त में मिलेगा। लाभुकों को अनाज देने के लिए सरकार ने डीएम को पत्र भेजा है। जिसके आधार पर प्रखंडवार अनाज का आवंटन किया गया है। जल्द ही अनाज का उठाव भी शुरू किया जाएगा। लाभुक बायोमेट्रिक माध्यम से खाद्यान्न का उठाव अपने डीलर के पास से करेंगे। राशन कार्डधारी 3755988 पीएचएच लाभुकों को इस योजना का लाभ मिलेगा। प्रधानमंत्री गरीब कल्याण योजना के तहत मई व जून माह में प्रत्येक लाभुक को पांच 5 किलो अनाज देने के लिए 222988 क्विंटल खाद्यान्न का आवंटन किया गया है। जिसे प्रखंडवार उपावटंन कर दिया गया है। डीलरों को प्रतिमाह निर्धारित तिथि तक उठाव कर वितरण करने को कहा गया है। इसमें अंत्योदय परिवार के लिए 30189 क्विंटल जबकि पीएचएच लाभुकों के लिए 187799 क्विंटल खाद्यान्न का आवंटन किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn